***3. Napirendi pont***

***ELŐTERJESZTÉS***

***Alcsútdoboz Település Önkormányzat Képviselő-testületének***

***2016. szeptember 12-i ülésére***

***Előterjesztés címe és tárgya:***

*Az ASP rendszer országos kiterjesztéséhez a KÖFOP-1.2.1-VEKOP-16 pályázaton való részvétel*

***Előterjesztő: Dr. Sisa András jegyző***

***Az előterjesztést készítette: Dr. Sisa András jegyző***

***Tisztelt Képviselő-testület!***

*A Felcsúti Közös Önkormányzati Hivatal részére az ASP rendszerhez történő csatlakozás 2017. január 1. napjával kötelező. A rendszer keretében integrált pénzügyi szoftver kerül kialakításra az önkormányzati könyvelés és az önkormányzati adók kezelése tekintetében. A szoftverfejlesztéssel egyidejűleg és a rendszer bevezetését elősegítve a KÖFOP-1.2.1-VEKOP-16 pályázat keretében 100%-os támogatási intenzitással összesen 7.000.000.- Ft támogatás nyerhető el, melyből 3.150.000.- Ft informatikai eszközök cseréjére fordítható. A pályázat benyújtására és kezelésére Csanda László egyéni vállalkozó pályázatíró szakembert tervezzük megbízni 100.000.- Ft megbízási díj ellenében, mely a pályázat egyetlen nem támogatott költségeleme.*

*A pályázatot a Felcsúti Közös Önkormányzati Hivatal nyújthatja be, melyhez azonban szükséges a képviselő-testületek formális felhatalmazása.*

*Úgy vélem, hogy a rendszer kötelező bevezetése nem elodázható tény, melyhez feltétlenül érdemes kihasználni a pályázati forrást, és a pénzügyes, valamint adós munkaállomásokat, valamint szoftvereket újra cserélni.*

*Kérem előterjesztésem megvitatását, és a határozati javaslat támogatását.*

*Felcsút, 2016. augusztus 29.*

*Tisztelettel:*

***Dr. Sisa András***

***jegyző***

***Határozati javaslat***

***Alcsútdoboz Település Önkormányzat Képviselő-testületének***

***101/2016 (IX.12.) számú határozata***

***Az ASP rendszer országos kiterjesztéséhez a KÖFOP-1.2.1-VEKOP-16 pályázaton való részvételről***

*Alcsútdoboz Település Önkormányzat Képviselő-testülete**az ASP rendszer országos kiterjesztéséhez a KÖFOP-1.2.1-VEKOP-16 pályázaton való részvételről az alábbiak szerint határoz:*

*1., a Felcsúti Közös Önkormányzati Hivatal pályázati részvételét támogatja,*

*2., Felhatalmazza dr. Sisa András jegyzőt a Felcsúti Közös Önkormányzati Hivatal nevében a támogatási kérelem benyújtására és a pályázati támogatás felhatalmazására.*

*Határidő: Szeptember 15.*

*Felelős: Polgármester*